ສານອີຢູ ວ່າ ປະເທດ ສະມາຊິກ ສາມາດ ປະຕິເສດ ບໍ່ຈ່າຍ ເງິນຫວ່າງງານ ໃຫ້ອົບພະຍົບ
ຄຳຕັດສິນດັ່ງກ່າວ ເປັນການສະໜັບສະໜຸນ ຕໍ່ຄຳຕັດສິນ ຂອງສານເຢຍຣະມັນ ທີ່ບໍ່ໃຫ້ເງິນຫວ່າງງານ ແກ່ແມ່ຍິງ ອົບພະຍົບຄົນນຶ່ງ ມາຈາກໂຣມາເນຍ.
ສານແຫ່ງນຶ່ງຂອງສະຫະພາບຢູໂຣບກ່າວວ່າ ພວກປະເທດ ສະມາຊິກຂອງສະຫະພາບຢູໂຣບສາມາດປະຕິເສດໃຫ້ເງິນ ຊ່ອຍເຫຼືອໃນການຫວ່າງງານສຳລັບພວກອົບພະຍົບທີ່ເຂົ້າ ເມືອງມາໂດຍສະເພາະເພື່ອຢາກໄດ້ເງິນຊ່ອຍເຫຼືອດັ່ງກ່າວ ແລະບໍ່ໃຊ້ຄວາມພະຍາຍາມໃດໆຊອກຫາວຽກການເຮັດນັ້ນ ໃນວັນອັງຄານວານນີ້ ສານຍຸຕິທຳແຫ່ງນຶ່ງຂອງສະຫະພາບ ຢູໂຣບໄດ້ຕັດສິນວ່າ ພວກປະເທດສະຫະພາບຢູໂຣບ ການຕັດສິນຂອງສານແຫ່ງນີ້ແມ່ນໃຫ້ການສະໜັບສະໜຸນແກ່ໂຄງການປະຊາສົງເຄາະ ຂອງເຢຍຣະມັນ ທີ່ປະຕິເສດໃຫ້ການຊ່ອຍເຫຼືອຕ່າງໆແກ່ຄົນຫວ່າງງານຄົນນຶ່ງ ທີ່ເປັນ ອົບພະຍົບມາຈາກໂຣມາເນຍນັ້ນ ແມ່ຍິງໂຣມາເນຍຄົນນີ້ ທີ່ເດີນທາງເຂົ້າມາໃນເຢຍຣະມັນ ໃນປີ 2010 ໄດ້ຟ້ອງຮ້ອງ ສູນກາງຊອກຫາວຽກຫາການແຫ່ງນຶ່ງຂອງເຢຍຣະມັນ ທີ່ ບໍ່ຍອມໃຫ້ການຊ່ອຍເຫຼືອ ໃດໆແກ່ນາງ ແລະລູກຊາຍໜຸ່ມນ້ອຍຄົນນຶ່ງຂອງນາງ ຊຶ່ງຕົ້ນຕໍນັ້ນມີຄວາມຕັ້ງໃຈຂໍ ເງິນຫວ່າງງານແລະເງິນສຳລັບລ້ຽງດູລູກເຕົ້າຂອງເຂົາເຈົ້າເປັນເວລາດົນນານນັ້ນ ສານດັ່ງກ່າວໃຫ້ຂໍ້ສັງເກດວ່າ ພວກປະເທດສະມາຊິກ ສະຫະພາບຢູໂຣບ ບໍ່ມີພັນທະ ໃດໆທີ່ຈະໃຫ້ການຊ່ອຍເຫຼືອ ແກ່ພົນລະເມືອງຂອງພວກປະເທດສະມາຊິກອີຢູອື່ນໆ ໃນຊ່ວງ 3 ເດືອນທຳອິດ ແລະຖ້າພວກເຂົາເຈົ້າຫາກຢູ່ດົນໄປ ແລະບໍ່ເຮັດວຽກເຮັດ ການ ພວກເຂົາເຈົ້າ ຈະຕ້ອງມີເພື່ອຈະ ໄດ້ຮັບອະນຸຍາດໃຫ້ເປັນຄົນເຂົ້າເມືອງຖາວອນນັ້ນ ບັນດານັກວິເຄາະດ້ານການເມືອງ ກ່າວວ່າ ຄຳຕັດສິນຂອງສານ ມີຂຶ້ນທ່າມກາງຄວາມ ເປັນຫ່ວງກ່ຽວກັບການທີ່ມອງເຫັນວ່າເປັນການລະເມີດໂຄງການສັງຄົມສົງເຄາະ ໂດຍ ພວກອົບພະຍົບເຂົ້າເມືອງ ຈາກບັນດາປະເທດທີ່ທຸກຍາກກວ່າ ຂອງສະຫະພາບຢູໂຣບ ນັ້ນ